《重和四首 其四》
宋代·冯山

年少相看自辈流，深知惟喜旧交游。休言白发参差老，只恐朱颜次第秋。

欢笑且从今日起，功名能有几人酬。逍遥不必分高下，凫雁翩翩芦苇洲。

作者简介：宋普州安岳人，字允南。初名献能。时称鸿硕先生。嘉祐二年进士。熙宁末，为秘书丞、通判梓州。邓绾荐为台官，不就，退居二十年。后范祖禹荐于朝，官终祠部郎中。有《春秋通解》、《冯安岳集》。